ΚΑΝΟΝΙΣΜΟΣ (ΕΟΚ) αριθ. 1390/78 ΤΗΣ ΕΠΙΤΡΟΠΗΣ της 23ης Ιουνίου 1978 περί τροποποιήσεως του κανονισμού (ΕΟΚ) αριθ. 2835/77 σχετικά με τις λεπτομέρειες περί ενισχύσεως του σκληρού σίτου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1254/78(2), και ιδίως το άρθρο 10 παράγραφος 5, Εκτιμώντας: ότι ο κανονισμός (ΕΟΚ) αριθ. 1259/78 του Συμβουλίου της 12ης Ιουνίου 1978(3) παρέχει ενίσχυση στην παραγωγή του σκληρού σίτου σε ορισμένες γαλλικές περιοχές και σε τρεις ιταλικές, για τις οποίες η Επιτροπή δεν υπέβαλε πρόταση, επιβάλλεται να τροποποιηθούν ορισμένες λεπτομέρειες χορηγήσεως της ενισχύσεως που καθορίζονται από τον κανονισμό (ΕΟΚ) αριθ. 2835/77 της Επιτροπής της 19ης Δεκεμβρίου 1977 περί των λεπτομερειών σχετικά με την ενίσχυση σκληρού σίτου(4), όσον αφορά ορισμένα χρονικά όρια και επίσης τη δήλωση των εκτάσεων- ότι, τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Ο κανονισμός (ΕΟΚ) αριθ. 2835/77 τροποποιείται ως ακολούθως: στο άρθρο 4 προστίθεται η ακόλουθη παράγραφος 3: "3. Για την περίοδο εμπορίας 1978/79 η αίτηση που προβλέπεται στην παράγραφο 1 δύναται να κατατεθεί μέχρι τις 15 Ιουλίου 1978. Εν τούτοις στις περιοχές για τις οποίες δεν έχει χορηγηθεί ενίσχυση για την περίοδο εμπορίας 1977/78, μπορεί να κατατεθεί μέχρι τις 30 Σεπτεμβρίου 1978." 2. Στο άρθρο 5 προστίθεται το ακόλουθο τρίτο εδάφιο: "Για την περίοδο εμπορίας 1978/79 στις περιοχές στις οποίες δεν έχει χορηγηθεί ενίσχυση για την περίοδο εμπορίας 1977/78, οι σχετικοί έλεγχοι αφορούν τα εδάφη που έγινε η συγκομιδή." 3. Στο άρθρο 6 προστίθεται η ακόλουθη παράγραφος 3: "3. Για την περίοδο 1978/79 το Κράτος μέλος επιστρέφει το ποσό της ενισχύσεως το αργότερο στις 31 Ιουλίου 1979." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι υποχρεωτικός ως προς όλα τα μέρη του και εφαρμόζεται άμεσα σε κάθε Κράτος μέλος. Έγινε στις Βρυξέλλες, στις 23 Ιουνίου 1978.

[Source: multi_eurlex | Tokens: 2035]